钦定古今图书集成/明伦汇编/氏族典/第472卷 > 蔡抗
## 钦定古今图书集成/明伦汇编/氏族典/第472卷 > 蔡抗

按《宋史蔡抗传》：“抗字仲节，处士元定之孙。绍定二年
进士，差主管尚书刑工部架阁文字，召试馆职，迁秘
书省正字，升校书郎，迁著作佐郎，特授尚书司封员
外郎，寻为国子司业，拜宗正少卿，进直龙图阁，知隆
兴府，拜太常少卿，迁工部侍郎，同知枢密院事，拜参
知政事，落职予祠。起居郎林存请加窜削，从之。未逾”
年，复端明殿学士、提举洞霄宫。致仕，卒，谥文肃。